Seg wasmi meẓẓi, iḥemmel tamedyazt d tsekla ayen i t-yeğğan ad yaru affir-ines amezwaru asmi isɛa 13 n yisegassen.Asmi yessaweḍ 17 n yiseggasen, yessufeɣ-d tamedyaztis tamzwarut, yerra deg-s tajmilt i yemma-s. Yemmeslay-d deg-s ɣef yiḥulfan-is d wayen yettidir,d liḥala-ines segmi i temmut. Deg useggas 1982,akken kan i d-yekfa asɛeddi n lɛesker i yebda yettaru tasfift-ines tamezwarut i d-yessufeɣ deg useggas n 1983 i wumi yefka isem “yemmut d aɣrib” ɣer tezrigin Azwaw deg Fransa. Seg wass-nni, yuɣal yedda akken tedda temtti tazayrit d teqbaylit aladɣa ;ma tgerrez,igerrez yid-s ; ma tehlek,yehlek yid-s.